kardosdrur/scandi-wiki huggingface dataset:
WLAN

WLAN, wireless LAN (wireless local area network), er en betegnelse for et trådløst lokalt netværk, hvor de enkelte computere opretter forbindelse til netværket via radiobølger i stedet for kabler. Backbone-nettet er normalt kabelbaseret, med et eller flere Access Points, der forbinder de trådløse klienter med resten af netværket. Rækkevidden af et trådløst netværk af WLAN-typen kan begrænse sig til et enkelt lokale, eller strække sig over større geografiske områder med flere bygninger, fx et universitet. WLAN benytter WiFi-standarden til datatransmission.

Tidligere var et trådløst netværk en så bekostelig affære, at det kun blev brugt hvor installationen af et kabelbaseret LAN var meget besværlig eller umulig, hvilket bl.a. kunne være tilfældet i fredede, gamle bygninger. I dag er trådløse netværk faldet så meget i pris, at WLAN bruges både i virksomheder og i private hjem i stadig større udstrækning. Denne udvikling hænger også sammen med stigningen i salget af bærbare computere, som i højere grad end stationære computere kan drage nytte af et trådløst netværk.

Efterhånden som trådløse netværk har vundet indpas, er sikkerhed blevet et stadig større problem. Kommunikationen mellem klient og Access Point kan i princippet opfanges af enhver indenfor netværkets rækkevidde, så man er nødt til at kryptere signalerne, så de bliver uforståelige for uvedkommende. Til dette formål anvendtes oprindeligt WEP-standarden (Wired Equivalent Privacy), men denne viste sig at have adskillige alvorlige huller i sikkerheden, så i stedet udviklede man senere WPA-standarden (WiFi Protected Access), som tilbyder langt større sikkerhed, og derfor er den nok mest udbredte krypteringsstandard til WLAN i dag. For at give yderligere sikkerhed, benyttes også softwareløsninger som SSL og SSH.

Se også 
 Kommunikation
 Datanet
 Trådløst datanet
 LAN
 WiFi
 Selvkonfigurerende radionet
 Frie radionet
 Wireless Distribution System
 Trådløst netkort

Trådløse datanet
HK Danmark

HK Danmark, tidligere Handels- og Kontorfunktionærernes Forbund, er et fagforbund under FH.

Med sine 226.011 medlemmer (pr. 1. januar 2021) er HK Danmarks næststørste fagforbund, kun overgået af 3F.

Tre fjerdedele af medlemmerne er kvinder. HK Danmarks formand er Anja C. Jensen.

De primære medlemmer er funktionærer i butikker og på kontorer i private virksomheder, samt i centraladministrationen, regioner og kommuner. Laboranter, lægesekretærer, klinikassistenter, handelsrejsende, IT-ansatte, advokatsekretærer, merkonomer, administrationsbachelorer samt bachelorer i erhvervssprog hører også til blandt medlemmer.

Organisationen er delt op i fire faglige sektorer med de anførte medlemstal:

 Erhvervsaktive i HK Stat: 20.979
 Erhvervsaktive i HK Kommunal: 46.772
 Erhvervsaktive i HK Privat: 68.367
 Erhvervsaktive i HK Handel: 35.152
 Medlemmer under uddannelse: 30.281
 Medlemmer af HK A-kasse: 204.255

Endvidere er organisationen opdelt i syv geografiske afdelinger:

 Nordjylland
 MidtVest
 Østjylland
 Sydjylland
 Sjælland
 Hovedstaden

Historie 
Forbundet blev grundlagt i 1900 og var tidligere medlem af LO. Siden d. 1. januar 2019 er HK medlem af FH.

Medlemstal 
I 2007 havde HK ca. 346.000 medlemmer, skriver Mandag Morgen.

I 2013 var medlemstallet 280.000 personer.

HK havde cirka 230.000 medlemmer (2020).

Antal medlemmer af HK Danmark omfatter 226.011 (pr. 1. januar 2021) ifølge hk.dk

Kilder

Eksterne henvisninger 
HK's hjemmeside
HK Ungdom

Fagforbund under FH
Etableret i 1900
Nationalparken Plitvicesøerne

Nationalparken Plitvicesøerne () er et naturområde i Kroatien med mange søer. Nationalparken er på 296,85 km². I 1979 blev parken optaget på UNESCOs Verdensarvsliste. Parken bliver besøgt af godt 1 million om året.
 
Flere Winetou film er optaget ved disse søer.

Eksterne henvisninger 

 Plitvice Lakes National Park

Verdensarvsområder i Kroatien
Nationalparker i Europa
Nationalparker i Kroatien
Sheffield

Sheffield er Englands fjerdestørste by med  indbyggere. Den er beliggende i det engelske county Yorkshire. Bystyret er organiseret som metropolitan borough ("storbykommune"). Byen er den største i området South Yorkshire, der i alt har ca. 1,2 millioner indbyggere, og gennemløbes af floden Don. Af dansk interesse er det, at byen er vokset ud af bl.a. danske vikingebopladser i området.

Sheffield er i den danske offentlighed mest kendt som Danmarks vært under fodbold-EM i 1996 og som ramme for filmen The Full Monty fra 1997. Byen er kendetegnet af sin stålindustri, som bl.a. opfandt rustfrit stål, og kulminedrift var i mange år også en vigtig faktor i byens økonomi. Sværindustrien gik hårde tider i møde fra 1970erne og fremefter, og byen var i årtier hårdt ramt af udflytning af arbejdspladser, lukning af fabrikker og stor arbejdsløshed. Siden begyndelsen af 1990'erne er byen igen begyndt en positiv udvikling og investeringer i byen har igen taget fart.

Byen er hjemsted for to universiteter (University of Sheffield og Sheffield Hallam University), der tilsammen huser 40.000 studerende, samt et rigt sportsliv. Verdens ældste fodboldklub er Sheffield F.C. (stiftet 1857), og fodboldens tidlige udvikling foregik især i Sheffield. I dag er Sheffield Wednesday og Sheffield United de to mest kendte sportsklubber fra Sheffield.

Rockbandet Def Leppard og Arctic Monkeys kommer fra Sheffield.

Referencer

Eksterne henvisninger 

 
Cities i Yorkshire og Humber
Metropolitan boroughs i Yorkshire og Humber
Yorkshire
Welsh-terrier

Welsh Terrier er en hunderace af typen terrier. Den er velegnet til jagt på ræve, fugle og grævlinge og til at holde som kæledyr. Den kommer oprindeligt fra Wales og har eksisteret siden 1800'erne. Dens stamfader er Old English Black and Tan terrier, der eksisterede i England så tidligt som i 13. århundrede. Den har også eksisteret i Wales, og det var dér, den endeligt blev registreret af "The Kennel Club" under navnet Welsh Terrier. Indtil 1900 blev den kaldt "Old English Terrier" eller "Black and Tan Rough Haired Terrier". Hunderacen har været anerkendt siden 1886 og er mere udbredt end både Airedaleterrier og Foxterrier.

Udseende 
Denne hund er kendt for sine brune og sorte pelsfarver. Den kan blive op til 39 cm(15") og veje op mod 15 kg.
Pelsen består af to lag; det inderste isolerer, og det yderste lag beskytter mod snavs, regn og vind. Et specielt kendetegn er en/to små hvide pletter på brystet.

Væremåde/Temperament 
En Welsh Terrier er en terrier i en nøddeskal. Den vil meget gerne bestemme, men i de rigtige hænder er det en glad og livlig hund. Racen har ikke direkte nemt ved at lære og udføre øvelser, men derimod bliver den aldrig træt og elsker at befinde sig/lege udenfor. Som sagt er det en meget aktiv hund, og den er bestemt ikke bange for at 'slås'. Derfor skal man som ejer stimulere dens opførsel og ikke lade dens natur tage over. Eftersom det er en jagtterrier, kan mangel på menneskeligt nærvær skade hundens psyke.
Racen kan uden problemer befinde sig i lokale med småbørn; den elsker at lege med og/eller blot at observere børn.

Terriere
Hunderacer fra Wales
Turkmenere

Turkmenere (Türkmen, flertal: Türkmenerli) er en etnisk folkegruppe af tyrkisk oprindelse fortrinsvis bosatte i Turkmenistan og tilgrænsende dele af Afghanistan og Iran. Deres sprog hedder turkmensk.
Der lever også turkmener i vore dages Tyrkiet. I Midtanatolien lever der stadigvæk turkmenske nomadestammer som avsar, bozoklar osv. Sproget adskiller sig lidt fra det officielle tyrkiske sprog, idet der er dialektale forskelle.

Historisk blev alle vestlige eller Oghuz-tyrkere kaldet turkmenere, men i dag knyttes begrebet om to grupper, dels turkmenerne i Turkmenistan og omliggende områder i Iran og Afghanistan, dels om turkmenerne i det nordlige Irak, som har et sprog, som mere ligner azeri.

Udbredelse 

85% af befolkningen, eller omkring 4.150.000 mennesker, er etnisk turkmenere i Turkmenistan. I Iran er turkmenerene koncentrerede i provinserne Golestan og nordlige Khorasan. I 1997 boede omkring 2.000.000 turkmenere i Iran. Afghanistan har omkring 500.000 turkmensk-sprogede, koncentrerede hovedsageligt langs den turkmenske grænse i provinserne Faryab, Jowzjan og Baghlan.

En stor turkmensk minoritet, også kaldet irakiske tyrkere, på over 250.000 lever i Irak , først og fremmest ved Kirkuk. Mange bor også i byen Arbil, som ligger i nord Irak og nord for Kerkuk og andre irakiske byer i den nordlige del af landet.

Siden 22. oktober 1993 har Saparmurat Nijazov, præsident i Turkmenistan, brugt titlen Turkmenbashi som betyder «leder for alle etniske turkmenere».

Noter

Eksterne henvisninger 

 Salmonsens Konversationsleksikon, 2. udgave, bind XXIII; opslag: Turkmener
 Nowpublic.com 
 Minorityrights.org
Sisse Marie Søby

Sisse Marie Holzmann Søby (født 21. november 1985 i Aalborg), boede i Klarup og er bedre kendt som Sisse Marie, er en dansk skuespiller, model, tv-vært, sangerinde og sangskriver. Hun startede sin karriere med at vinde MGP i 2001, og har siden udgivet to studiealbums og medvirket som skuespiller i amerikanske spillefilm og TV-serier.

Karriere 
Sisse Marie vandt i 2001 som 15-årig MGP med sangen "Du har brug for mig", hvilket førte til et album af samme navn på Universal. Samme år modtog hun en Danish Music Award for MGP-albummet. Siden da har Sisse Marie arbejdet som model i bl.a. London, Milano, Istanbul, Amsterdam og Atlanta. Hun har i den forbindelse bl.a. lavet modelbilleder, kataloger og billboards for Tiffany Bridal, O'Neill, Heineken, Volvo, Citroën og Wonderbra. Hun har lavet billedserier og forsider for Cosmopolitan (UK), T3 (UK), M! (DK), Ché (NL) og Marie Claire (TR) og har gået runway for bl.a. Italiensk Vogue. I 2006 begyndte hun som vært på den danske udgave af MTV, og lavede efterfølgende to sæsoner. Hendes program var MTV's mest sete.

Den 22. august 2005 udgav hun singlen "Boom" på Remees pladeselskab Boom! Records, som gik ind som #4 på den officielle danske hitliste. Sangen var en engelsk udgave MGP-vinderen Cool Kids' "Vil du være min" (2004). "Boom" var også med på soundtracket til filmen Nynne. Den 25. oktober 2010 udgav hun i samarbejde med Morten Breum singlen "Every Time (You Look At Me)", der gik direkte ind som #1 på den officielle danske hitliste. Den tilhørende musikvideo var på selve sin udgivelsesdato 25. oktober 2010 den 8. mest sete musikvideo på verdensplan på YouTube. Fredag den 19. december 2010 modtog Sisse Marie en guldplade for over 15.000 solgte downloads af singlen "Every Time (You Look At Me)". Den 9. maj 2011 udgav hun singlen "Dirty Hands", som gik nummer 1 på MTV i Danmark og Brasillien. Den 19. februar 2012 udgav hun singlen "Kill For Your Love", som gik nummer 1 på MTV og på DR MAMA.

I 2011 var hun med til at skrive sangen "Emma", der blev fremført Christopher Brandt ved Dansk Melodi Grand Prix. I 2012 blev hendes sang "Paralyzed" brugt i computerspillet The Sims. Hun blev desuden skabt som en digital figur i spillet. Spillet har på verdensbasis indtil videre solgt 150 millioner eksemplarer og er dermed det mest succesrige computerspil nogensinde.

Sisse Marie har turneret i Kina og USA, hvor hun bl.a. har optrådt på Playboy Mansion i Los Angeles og New York Times Square.

I 2014 flyttede Sisse Marie til USA efter at have indgået en amerikansk pladekontrakt og kort efter blev hun castet til at spille i flere amerikanske spillefilm og tv-serier.

I 2019 blev Sisse Marie castet som skuespiller i den prisvindende amerikanske TV-serie Siren i rollen som Yura, en vild havfrue og leder af en arktisk stamme i Nome, Alaska.

Diskografi

Albums

Singler

Diverse 
 "Every Time (You Look At Me)" (feat. Morten Breum) (2010)
 "Paralyzed" (feat. Jay Adams og Toomanylefthands) (2012)

Referencer

Eksterne henvisninger 
 

Tv-værter fra Danmark
Sangere fra Danmark
Personer fra Aalborg
Vindere_af_MGP
Virgin Records

Virgin Records er et engelsk pladeselskab. Det blev stiftet af Richard Branson og Nik Powell i 1972. Virgin Records blev solgt til EMI i 1992 og indgik herefter i Virgin EMI og ejes i dag af Universal Music Group.

I 2013 blev Virgin EMI Records etableret ved en sammenlægning af Mercury Records UK, Universal Island og Virgin Records. Virgin EMI’s artister inkluderer bl.a. Paul McCartney, U2, Massive Attack, Elton John m.fl.

Referencer

Eksterne henvisninger 

 virginrecords.com, Officielle website

Etableret i 1972
Pladeselskaber fra Storbritannien
Universal Music Group
50 (tal)

50 er et lige heltal og det naturlige tal, som kommer efter 49 og efterfølges af 51.

Halvtreds kommer af halvtredsindstyve, en sammensætning af halvtredje (der betyder 2½, ligesom halvanden betyder 1½), sinde (gange) og tyve, altså egentlig '2½ gange tyve'.

I matematik 
50 er
 det mindste tal der kan skrives som summen af to kvadrattal på to måder: 50 = 1² + 7² = 5² + 5². 
 summen af tre kvadrattal, 50 = 3² + 4² + 5².
 et harshad-tal

Andet 

 50 er atomnummeret på grundstoffet tin (Sn)
 50 er antallet af år mellem to jubelår
 50 er antallet af stater i USA (siden 1959 og stadig gældende i 2006); Stars and Stripes fik sin 50. stjerne den 4. juli 1960.
 50 er værdien af den mindste danske pengeseddel (siden 1990 hvor 20-kronesedlen blev afskaffet)
 50 er i procent netop halvdelen
 50 års bryllup kaldes guldbryllup
 50 er antallet af dage mellem påske og pinse
 50 øre som er den mindste værd mønt i Danmark

Bestemte tal
Spiritusforbuddet i USA

Spiritusforbuddet i USA varede fra januar 1920 indtil 1933, hvor det 18. forfatningstillæg til USA's forfatning gjaldt (også kendt som Forbudstiden). Formålet var at opnå alkoholafholdenhed ad juridisk vej. I perioden var fremstilling, transport og salg af alkoholiske drikke forbudt i hele USA ifølge forfatningen, men der er dog mange undtagelser, fordi enkelte delstater indførte forbud før 1920, og nogle opretholdt forbuddet helt op til 1960'erne (Mississippi 1966). Kriminaliteten steg i forbindelse med forbuddet, og gangstere, som kunne skaffe spiritus, havde en god forretning. Stederne, hvor man kunne skaffe spiritus hed "speakeasies", fordi folk skulle holde mund med, hvad de så. Politiagenter blev forhindret i at komme ind disse steder af udsmidere. Agenterne havde kun få magtbeføjelser og kunne ikke nå videre uden beviser. Spiritus blev smuglet ind i USA fra franske øer og Canada.

Forbuddet blev ophævet med den 21. tillægsartikel, der blev ratificeret den 5. december 1933.

Se også 
 Volstead Act
 Afholdsbevægelsen

USA's historie
Winnie Berndtson

Winnie Berndtson (født 28. maj 1964 i Ringsted) er en dansk politiker, der indtil 2009 var medlem af Københavns Borgerrepræsentation (uden for partierne) og tidligere miljøborgmester i Københavns Kommune.

Berndtson begyndte sin politiske karriere i DSU og blev i 1990 medlem af Borgerrepræsentationen for Socialdemokratiet. I 2002 blev hun borgmester for miljø og forsyning og betragtedes i en årrække som partiets kronprinsesse, men tabte den interne afstemning om at blive partiets næste overborgmesterkandidatskandidat. 

I forbindelse med fordelingen af udvalgsposter efter kommunalvalget 2005 forlod hun Socialdemokraterne og blev løsgænger. Hun var fra oktober 1985 til oktober 1986 formand for Landssammenslutningen af Handelsskoleelever, hvor hun afløste partikollega Jens Christiansen som formand. Hun blev selv afløst af Jan Birk.

Winnie Berndtson er uddannet cand.scient.adm. og har to børn. Efter at have forladt Borgerrepræsentationen er Winnie Berndtson blevet sekretariatsleder for Mandecentret i København.

Næstformand i Fødevarebankens bestyrelse. Leder af Kirkens Korshærs sociale arbejde i København. Næstformand i Frivilligcenter Amager. Medlem af Udsatteråd og Frivilligråd i København.

Kildeangivelser

Eksterne henvisninger 
 Winnie Berndtson på kk.dk (Københavns Kommune)

Borgmestre i København
Medlemmer af Københavns Borgerrepræsentation i 1900-tallet
Medlemmer af Københavns Borgerrepræsentation i 2000-tallet
Foreningsformænd fra Danmark
Personer i Kraks Blå Bog
Borgmestre fra Socialdemokraterne
Tidligere medlemmer af Københavns Borgerrepræsentation fra Socialdemokraterne
Personer fra Ringsted
DBS

Akronymet DBS har flere betydninger eller specialiseringer:
 Danske Baptisters Spejderkorps
 Douai Business School
 Direct broadcast satellite
 Deep Brain Stimulation
 Den Beste Sykkel - norsk cykelmærke
Pileurt (Polygonum)

Pileurt (Polygonum) er udbredt i Europa, Asien og Nordafrika. Det er urteagtige planter, som har helrandede blade og fåblomstrede blomsterstande i bladhjørnerne. Frugten er en trekantet nød. Her omtales kun de arter, som er vildtvoksende i Danmark, eller som dyrkes her.

 Vej-Pileurt (Polygonum aviculare)

 Polygonum argyrocoleon
 Polygonum douglasii
 Polygonum equisetiforme
 Polygonum erectum
 Polygonum hickmanii
 Polygonum paleaceum
 Polygonum polygaloides
 Polygonum ramosissimum
 Polygonum segetum

Trivia 
 Arterne af Pileurt (Persicaria), Sølvregn-slægten (Fallopia) og Slangeurt-slægten (Bistorta) kaldes også Pileurt. Se disse.

Eksterne henvisninger 

Planteslægter
Pileurt-familien
Blæretang-slægten

Blæretang-slægten (Fucus) er havalger, der er udbredt over det mest af kloden, hvor arterne vokser i tidevandszonen langs kysterne. Blæretang hører til blandt brunalgerne. Det betyder, at den grøne farve fra klorofylet i løvet er skjult af et eller flere farvestoffer, der tilsammen giver den karakteristiske, brune farve. Denne slægt er forsynet med luftfyldte blærer, der holder løvet oprejst i vandet.

Klassifikation 
Slægt: Fucus
 Fucus ceranoides
 Fucus cottoni
 Fucus distichus
 Fucus evanescens
 Fucus gardneri
 Fucus serratus
 Fucus spiralis
 Fucus vesiculosus (Blæretang)
 Fucus virsoides

Kilder 
 Systema naturae 2000 (classification) – Taxon: Genus Fucus

Brunalger
Mekanisering

Mekanisering af en arbejdsproces er et skifte fra personer som arbejdskraft til brug af maskiner. Det bedste eksempel er den massive ændring af industrien i den omtrentlige periode 1750 – 1850, der kaldes Den Industrielle Revolution.

Industrielle revolution
Teknologi
Brunalge-familien

Brunalge-familien (Fucaceae) er en havalgefamilie. Den indeholder 8 slægter, hvoraf arterne inden for Blæretang-slægten er de mest kendte.

Klassifikation 
Familie: Fucaceae
 Slægt: Ascophyllum
 Slægt: Axillariella
 Slægt: Fucus (Blæretang-slægten)
 Slægt: Hesperophycus
 Slægt: Pelvetia
 Slægt: Pelvetiopsis
 Slægt: Xiphophora

Kilder 
 Systema naturae 2000 (classification) – Taxon: Family Fucaceae

Brunalger
United Airlines

United Airlines er et amerikansk flyselskab og har O'Hare International Airport som sin hovedlufthavn. Selskabet er, afhængigt hvordan man måler, enten verdens næststørste eller tredjestørste flyselskab.

United Airlines' historie tager sin begyndelse i 1926, hvor Varney Airlines startede med at flyve post fra Boise i Idaho til Pasco i staten Washington. Året efter startede William Boeing sit eget flyselskab og begyndte at opkøbe andre mindre flyselskaber, deriblandt Varney Airlines. Boeings selskab hed United Aircraft – Transport Corp. Dengang var Boeings firma både flyselskab og flyproducent. Det blev der dog sat en stopper for i 1934, hvor det efter en skandale omhandlende opdeling af forskellige postruter mellem de forskellige selskaber, blev forbudt at være både producent og ruteselskab. Derfor blev selskabet splittet op i tre dele, United Technologies, Boeing Airplane Company og United Airlines.

I de næste årtier fortsatte selskabet med at vokse, og efter en fusion med Capital Airlines i 1961 blev det verdens største kommercielle flyselskab. Selskabet havde dog stadig kun ruter indenrigs i USA. Det var dog et ønske fra selskabets side også at få udenrigsruter, men da markedet dengang var stærkt reguleret af myndighederne, fik man ikke tilladelse til det. Derfor fik selskabet først sin første udenrigsrute i 1983. I 1991 overtog United Pam Ams ruter fra Heathrow i London og fik dermed også ruter til Europa. I 1997 var Unites Airlines et af de oprindelige medlemmer af Star Alliance.

Ved Terrorangrebet den 11. september 2001 var to af de kaprede fly fra United Airlines. Den ene fløj ind i World Trade Center og det andet blev styrtet i Pennsylvania.

Efter 11. september gik det generelt nedad for flybranchen, og også United blev hårdt ramt. Faktisk har selskabet været i betalingsstandsning siden slutningen af 2002. Det forventes dog at man vil vende tilbage til normal drift i starten af 2006.

Flyselskaber fra USA
Virksomheder i Chicago
Brunalge-ordenen

Brunalge-ordenen (Fucales) er en orden af havalger. Den rummer flere af de mest velkendte arter, som ofte benævnes "tang".

Klassifikation 
Orden: Fucales
 Familie: Fucaceae (Brunalge-familien)
 Familie: Himanthaliaceae
 Familie: Hormosiraceae
 Familie: Phyllosporaceae
 Familie: Sargassaceae
 Familie: Cystoseiraceae

Kilder 
 Brands, S.J. (comp.) 1989-2005. Systema Naturae 2000. Amsterdam, The Netherlands. sn2000.taxonomy.nl

Brunalger
Bæk

En bæk er betegnelsen for et vandløb, der er mindre i bredde og vandføring end en å. Bække er vigtige som strømningsveje i vandets cyklus, bidrager til grundvandlagenes genopfyldning og tjener som korridorer for fisk og vildtets vandringer.

Der er ikke nogen fast grænse for, hvornår vandløbet i stedet kaldes for en å. Der findes åer, som er under én meter brede, mens man på den anden side næppe finder udtrykket bæk brugt om et vandløb, som er over to meter bredt.

Bæk er almindeligt anvendt i navne, eventuelt kombineret med steder eller begreber og ofte i de ældre forme bech eller beck.

Også mange steder i England og Skotland, som har været under kulturel påvirkning fra Danmark, anvendes betegnelsen beck.

Vandløb

kk:Ручей (Кырджали облысы)
Refactoring

Refactoring er en programmeringsteknik, hvor man omskriver en eksisterende programkode således at den bliver enklere og derved lettere at læse, mens dens funktionalitet bevares. Ideen med at gøre koden mere læsevenlig er at koden også bliver lettere at forstå, lettere at holde ved lige og lettere at videreudvikle.

En vigtig pointe ved refactoring er at funktionaliteten forbliver den samme.

I wiki-sammenhæng er refactoring nærmest kommet til at betyde "opsummering".

Se også 
 c2:WhatIsRefactoring – "What Is Refactoring" på Portland Pattern Repository

Programmering
Pant

Pant er en sikkerhed i aktiver stillet for opfyldelse af en forpligtelse. Et pant kan omfatte materielle og immaterielle aktiver, et eller flere aktiver og bestemte eller ubestemte aktiver. Pant stilles typisk til sikkerhed for lån, kontraktlige forpligtelser, erstatninger m.fl. I dansk ret opdeles pantsætningsmetoden i håndpant, hvor panthaveren får pantegenstanden i hænde, og underpant, hvor panthaverens ret over aktiverne tinglyses.

Et pantebrev er et tinglyst dokument, hvor en ejer giver en anden sikkerhed i sin faste ejendom imod udlån af penge.

Pant og kaution er de to hyppigst anvendte typer kreditsikring. Pant giver kreditor reel sikkerhed; hvorimod kaution giver kreditor personel sikkerhed.

Se også 

 Ejendomsforbehold
 Løsørepant
 Pantsætning
 Virksomhedspant

 Panteleg
 Flaskepant

Videre læsning 
Anders Ørgaard: Sikkerhed i løsøre. 2020. 10. udgave. Karnov Group.

Referencer 

Jura
Retsvidenskab
Juridiske begreber
Kreditsikring
Pantebrev

Et pantebrev er et dokument, hvori aftale om stiftelse af en viljesbestemt panteret formuleres.

Pantebreve, der ønskes tinglyst, skal være affattet på de af Justitsministeriets godkendte formularer. Disse benævnes: Formular A , Formular B, og Formular C.

Se også 
 Pant
 Underpant
 Håndpant
 Ejerpantebrev
Jura
Stockholmspartiet

Stockholmspartiet er et svensk politisk parti, som stiller op til kommunalbestyrelsen i Stockholm og til Stockholms läns landsting.

Stockholmspartiet blev dannet 1979 i protest mod nedrivningen af byens historiske miljøer, mod bilismens udbredelse og mod manglende borgerindflydelse i den politiske proces. Samme år kom partiet ind i kommunalbestyrelsen og blev siddende frem til valget i 2002.

Ved kommunalvalget i Stockholm i 2014 fik partiet 0,54 procent af stemmerne.

Ekstern henvisning 
 Stockholmspartiet

Politiske partier i Sverige
Lokale politiske partier i Sverige
Etableret i 1979